stanford-oval/wikipedia huggingface dataset:
Cung Le
Ottelut

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 7 Voittoa 1 tappiota | 7 Voittoa 1 tappiota | 7 Voittoa 1 tappiota | 7 Voittoa 1 tappiota | 7 Voittoa 1 tappiota | 7 Voittoa 1 tappiota | 7 Voittoa 1 tappiota |  |
| Tulos | Vastustaja | Tyyli | Tapahtuma | Erä | Päivämäärä | Paikka | Huom. |
| Voitto | Scott Smith | Tyrmäys (spinning back kick) | Strikeforce/M-1 Global: Fedor vs. Werdum | 2 | 26.6.2010 |  Atlantic City, New Jersey |  |
| Tappio | Scott Smith | Tyrmäys (Lyönti) | Strikeforce: Evolution | 3 | 6.12.2009 |  San Jose, Kalifornia |  |
| Voitto | Frank Shamrock | Tekninen tyrmäys (Käsi poikki) | Strikeforce/EliteXC: Shamrock vs. Cung Le | 3 | 29.3.2008 |  San Jose, Kalifornia | voitti Strikeforcen keskisarjan mestaruuden |
| Voitto | Sammy Morgan | Tyrmäys (Potku kehoon) | Strikeforce: Four Men Enter, One Man Survives | 3 | 16.11.2007 |  San Jose, Kalifornia |  |
| Voitto | Tony Fryklund | Tyrmäys (Lyönti) | Strikeforce: Shamrock vs. Baroni | 3 | 22.6.2007 |  San Jose, Kalifornia |  |
| Voitto | Jason Von Flue | Tekninen tyrmäys (Iskut) | Strikeforce: Triple Threat | 1 | 8.12.2006 |  San Jose, Kalifornia |  |
| Voitto | Brian Warren | Tyrmäys (Lyönnit) | Strikeforce: Revenge | 1 | 6.6.2006 |  San Jose, Kalifornia |  |
| Voitto | Mike Altman | Tyrmäys (Lyönti) | Strikeforce: Shamrock vs. Gracie | 1 | 10.3.2006 |  San Jose, Kalifornia |  |
Augustus De Morgan

| Augustus De Morgan |
| --- | --- |

Henkilötiedot
Syntynyt: 27. kesäkuuta 1806 Madurai, Intia
Kuollut: 18. maaliskuuta 1871 (64 vuotta) Lontoo, Englanti
Koulutus ja ura
Tutkinnot:  Cambridgen yliopisto
Instituutti:  University College London
Oppilaat:  Ada Lovelace
Tutkimusalue:  matematiikka, logiikka
 Nimikirjoitus
Augustus De Morgan (27. kesäkuuta 1806 Madurai, Intia – 18. maaliskuuta 1871 Lontoo, Englanti) oli brittiläinen matemaatikko ja loogikko.
Hän syntyi Madrasin lähellä Intiassa. Hänen isänsä oli brittiarmeijan eversti. Matemaattisen lahjakkuuden Augustus lienee perinyt äitinsä puolelta. De Morgan muutti jo seitsenkuisena sylivauvana Intiasta Englantiin. Hän meni 16-vuotiaana opiskelemaan Cambridgen yliopistoon, mutta ei saanut maisterinpapereita, koska ei suostunut osallistumaan uskonnolliseen kokeeseen. Hän muutti Lontooseen ja aloitti lakiopinnot, mutta kun University College London perustettiin, hän haki sieltä virkaa matematiikan alalta. Hän eteni matematiikan professoriksi 1828.
De Morgan kehitti kuuluisat De Morganin lait sekä vakiinnutti matemaattisen induktion. De Morgan -kraatteri on nimetty hänen mukaansa.
Aiheesta muualla

Kuvia tai muita tiedostoja aiheesta Augustus De Morgan Wikimedia Commonsissa
Black Point

Black Pointin sijainti
Black Point on yksi Bahaman hallintoalueista. Se kattaa useita pikkusaaria Exuman saaristossa. Black Point on saanut nimensä pienestä Black Pointin kylästä, jossa sijaitsee alueen hallinnollinen keskus. Kylä sijaitsee Great Guana Cayn saarella. Muut hallintoalueen asutut saaret ovat Staniel Cay ja Little Farmers Cay. Yhteensä Black Pointin alueella on 414 asukasta.
Aiheesta muualla

Black Point Bahamas Cruisers Guide
Bahaman alueet
Acklins
Berrysaaret
Bimini
Black Point
Cat Island
Crooked Island
Etelä-Abaco
Etelä-Andros
Etelä-Eleuthera
Exuma
Freeport
Grand Cay
Green Turtle Cay
Harbour Island
Hope Town
Itä- Grand Bahama
Inagua
Keski-Abaco
Keski-Andros
Keski-Eleuthera
Long Island
Länsi- Grand Bahama
Mangrove Cay
Mayaguana
Moorensaari
New Providence
Pohjois-Abaco
Pohjois-Andros
Pohjois-Eleuthera
Ragged Island
Rum Cay
San Salvador
Spanish Wells
Chesapeakelahdennoutaja

| Chesapeakelahdennoutaja |
| --- | --- |

Avaintiedot
Alkuperämaa:   Yhdysvallat
Määrä:  Suomessa rekisteröity 304
Rodun syntyaika:  1900-luku
Alkuperäinen käyttö:  metsästyskoira
Nykyinen käyttö:  metsästyskoira, harrastuskoira
Elinikä:  12–14 vuotta
Muita nimityksiä:  chessie, bay-koira, sesse, Chesapeake Bay Retriever, retriever de la baie de Chesapeake, chesapeake bay retriiver
FCI-luokitus:  ryhmä 8 Noutajat, ylösajavat koirat ja vesikoirat alaryhmä 1 Noutajat #263
Ulkonäkö
Paino:  25–36 kg
Säkäkorkeus:  53–66 cm
Väritys:  ruskea
Chesapeakelahdennoutaja (/ˈtʃɛsəpiːkinlahden-/) (engl. Chesapeake Bay Retriever) eli puhekielessä chessie (/ˈtʃɛsi/) tai (/ˈtʃesːie/) on yhdysvaltalainen koirarotu, joka on jalostettu innokkaaksi ja peräänantamattomaksi noutajaksi toimimaan ankarissa sääoloissa. Se on ollut Marylandin virallinen osavaltiokoira vuodesta 1964 lähtien, minkä lisäksi se on University of Marylandin maskotti.
Ulkonäkö

Chesapeakelahdennoutajan tuntomerkkeihin kuuluvat silmät, jotka ovat hyvin kirkkaat, kellertävät tai meripihkan väriset, perä, joka on samalla tasolla tai hieman korkeammalla kuin säkä, sekä turkki, joka aaltoilee olkapäillä, niskassa, selässä ja lanteilla. Vesitiivis turkki tuntuu selvästi rasvaiselta.
Rodussa esiintyy yleisesti kahta perusväriä: ruskea, joka voi olla sävyltään vaaleanruskea tai tumman suklaanruskea, sekä seetri, joka vaihtelee punertavan keltaisesta pähkinän sävyihin. Rotumääritelmän mukaan myös valkoista väriä saattaa esiintyä, mutta sitä saa olla korkeintaan rinnuksissa, mahassa, varpaissa tai jalkojen pohjassa.
Luonne ja käyttäytyminen

Cheasapeakelahdennoutajaa arvostetaan sen iloisen luonteenlaadun, älykkyyden (rotua pidetään kaikista noutajista älykkäimpänä), järkevyyden, sekä suojelevan luonteen takia. Joistakin koirista tulee iloisina äänekkäitä, mikä voidaan käsittää väärin luulemalla sen murisevan vihaisena. Samalla jotkin yksilöt saattavat "hymyillä" ollessaan iloisia paljastamalla etuhampaansa omituiseen virnistykseen – sekin on iloisuuden merkki.
Tappelua cheasapeakelahdennoutaja ei tavallisesti aloita, mutta rotu on luonteeltaan hallitseva, ja puolustaa asemaansa johtavana koirana. Siksi kokemattoman omistajan ei kannata ottaa itselleen kuin yksi cheasapeakelahdennoutaja kerrallaan. Rodulla on taipumus tunnustaa vain yksi henkilö tai perhe omistajakseen; muut ihmiset ovat koiran mielestä joko tasavertaisia tai alempiarvoisia. Jotta koirasta ei tule lauman johtajaa perheessä, koiran kouluttajan pitäisi säännöllisesti lujittaa valtaansa koiraan antamalla sille käskyjä kaikenlaisissa tilanteissa.
Rotu sietää hyvin kipua, minkä takia on vaikea päätellä, onko koira loukkaantunut. Piirre saa chessien sietämään pienten lasten kovaa käsittelyä; kyllästyttyään se vain lähtee pois paikalta tai yrittää muulla tavoin saada lapsen muuttamaan käytöstään eikä yritä purra.
Luonne ja käyttäytyminen > Koulutus

Chesapeakelahdennoutaja tarvitsee ehdottomasti koulutuksen. Kouluttajan täytyy suhtautua kärsivällisemmin cheasapeakelahdennoutajaan kuin muihin rotuihin, koska rotu ei ole yleensä halukas muuttamaan käyttäytymistään. Koira on hyvin älykäs ja oppii nopeammin kuin useimmat muut rodut. Kun chesapeakelahdennoutaja on oppinut, mitä sille opetetaan, se toimii juuri sen mukaisesti. Koira ei ole halukas rikkomaan sääntöjä, ja yrittää pakottaa alempiarvoiset koirat samoihin tapoihin. Jos koiraa pyytää koulutettaessa toimimaan tapojaan vastaan, se kieltäytyy tottelemasta. Siksi rodulla on itsepäisen koiran maine, joka ei kuitenkaan ole perusteltu.
Chessien suurin ilo on omistajansa miellyttäminen. Koiran palkitseminen hyvästä käytöksestä onnistuu yleensä; samoin se reagoi helposti myös nuhteluun, kun sitä rangaistaan huonosta käytöksestä. Chesapeakelahdennoutajasta on sanonta: "Labradorinnoutajaa voi käskeä, kultaistanoutajaa voi pyytää, chessien kanssa pitää neuvotella."
Alkuperä

Chesapeakelahdennoutajan jalostaminen aloitettiin 1800-luvulla Chesapeakenlahden alueella Yhdysvalloissa pienriistan talteen saamiseksi hankalassa säässä ja kylmässä vedessä. Rotua on aikoinaan käytetty metsästyksen lisäksi myös metsästyssaaliin suojelemiseen varkailta. Tästä syystä rotu on hyvin halukas suojelemaan omistajaansa ja tämän omaisuutta.
Aiheesta muualla

Kerhoja ja yhdistyksiä:
Chesapeakekerho ry
American Chesapeake Club (englanniksi)
Omistajan opas:
Chesapeake Bay Retriever Owner's Guide (englanniksi)
Tietokanta:
The Chesapeake Bay Retriever Pedigree Database (englanniksi)
Chesapeakelahdennoutaja
Benedito Francisco de Albuquerque

Benedito Francisco de Albuquerque (s. 24. heinäkuuta 1928) on brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Itapipocan hiippakunnan johtoon 4. tammikuuta 1985. Piispaksi vihkiminen seurasi 5. toukokuuta. Pääkonsekraattorina toimi Aloísio Leo Arlindo Lorscheider, jota avustivat Paulo Eduardo Andrade Ponte ja Walfrido Teixeira Vieira.
De Albuquerque jäi eläkkeelle 25. toukokuuta 2005.
Assassin’s Creed: Bloodlines

| Assassin’s Creed: Bloodlines |
| --- | --- |

Kehittäjä:  Ubisoft Montreal Griptonite Games
Julkaisija:  Ubisoft
Pelisarja:  Assassin’s Creed
Julkaistu:  2009
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  PEGI: 16
Alusta:  PlayStation Portable
Jakelumuoto:  UMD
Lisää peliartikkeleitaVideopelien teemasivulla
Infobox OK : 
Assassin’s Creed: Bloodlines on Ubisoft Montrealin kehittämä ja Ubisoftin julkaisema Assassin’s Creed -toimintaseikkailupelisarjan videopeli. Peli julkaistiin PlayStation Portablelle marraskuussa 2009. Pelin juoni perustuu Assassin’s Creedin ja Assassin’s Creed II:n tapahtumien välille.
Pelaaminen

Assassin’s Creed: Bloodlines on toimintaseikkailupeli, jossa pelaaja ottaa ensimmäisestä osasta tutun Altaïr ibn La-Ahadin roolin. Avoimen pelimaailman kaupunkien kaduilla kuljeskelee tavallisia ihmisiä, joiden käyttäytymiseen pelaajan teot vaikuttaa. Pelaaja voi hieman töniä väkijoukossa ilman suurempaa vaikutusta, mutta väkivalta saa väkijoukon paniikkiin ja johtaa vartijoiden kutsumiseen. Jos pelaaja kiipeilee seinillä, väkijoukko kerääntyy alas tuijottamaan ja huutelemaan vartijoita paikalle.
Vastaanotto

Metacritic-kerääjäsivustolla peli sai 63/100 pistettä, perustuen 38 kriittiseen arvosteluun. GameSpotin arvostelussa kehuttiin muutamia asioita, kuten ääniefektejä, kun taas kritiikkiä tuli muun muassa pelialueiden pienuudesta.
Aiheesta muualla

Assassin's Creed: Bloodlines MobyGamesissa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
Biojäte

Biojätettä.
Ohje paperisen biojätepussin tekemiseen esimerkiksi sanomalehdestä.
Biojäte on eloperäistä jätettä. Biojätteelle on ominaista kosteus ja aineksen orgaanisuus, jotka mahdollistavat voimakkaan mikrobitoiminnan, jonka seurauksena biojäte hajoaa. Biohajoavuus on biojätteeseen lajiteltavien jätteiden edellytys. Biojätteeseen käyvät muun muassa suodatinpussit, teepussit, leivinpaperit, talouspaperit ja nenäliinat, vihannekset ja hedelmät sekä niiden kuoret, ruoantähteet, pienet luut, kukat ja multa. Kuitenkaan esimerkiksi kissanhiekkaa (lukuun ottamatta puupellettejä), lemmikkieläinten jätöksiä, pölypusseja, lääkkeitä, tupakantumppeja, ruokaöljyjä tai tuhkaa ei saa hävittää biojätteen mukana. Nesteet tulee kaataa viemäriin, ei biojätteeseen.
Biojätteen voi kompostoida omassa kompostissa. Useissa kunnissa biojätteille on oma keräyksensä; jäteastioiden väri on ruskea. Biojätteen voi laittaa keräykseen kaupoissa myytävissä biohajoavissa pusseissa, paperipusseissa tai itse sanomalehdestä tehdyissä pusseissa. Paikallisista oloista riippuu, mitä biojätteelle tehdään. Muun muassa Yhdysvalloissa biojäte voidaan myös kerätä jätemyllyn ja viemäriverkoston kautta jätevesilaitokselle käsiteltäväksi. Myös Suomessa on esitetty jätemyllyihin perustuvaa ratkaisua, viime aikoina pääosin siten, että jäte kerätään kiinteistökohtaiseen säiliöön, josta se siirretään imuautolla käsiteltäväksi muun biojätteen kanssa.
Biojätteen hyödyntäminen

Kompostoimalla biojätteestä saadaan multaa. Hapellisissa oloissa hajoaminen tapahtuu aerobisesti, ja ilmakehään vapautuu lähinnä hiilidioksidikaasua ja vesihöyryä. Näin vapautuvan hiilidioksidin ei lasketa lämmittävän ilmastoa, koska se on yhteyttämisen mukana vastikään poistunut ilmakehästä. [lähde? ]
Hapettomissa oloissa, esimerkiksi märissä olosuhteissa, hajoaminen tapahtuu mätänemällä, anaerobisesti, ja vapautuu metaania. Bioreaktorissa tämä on tavoitteena: metaani voidaan kerätä talteen ja käyttää polttoaineena. Toinen mahdollinen tapa tuottaa jätteestä palavia kaasuja on kaasutus. Koska biojätettä syntyy suuria määriä, näitä materiaaleja pidetään biopolttoaineiden tuotannon mahdollisina lähteinä. Biojätettä voidaan myös polttaa sellaisenaan jätteenpolttolaitoksessa. Biojäte ei kuitenkaan sovellu hyvin sellaisenaan poltettavaksi, koska se on kosteaa ja palaa huonosti.
Jos biojäte joutuu sekajätteen mukana kaatopaikalle, se tiivistetään ja haudataan muun jätteen mukana. Biojäte joutuu siten hapettomiin oloihin ja alkaa mädäntyä, jolloin metaania vapautuu ilmakehään. Metaani on voimakas kasvihuonekaasu ja aiheuttaa omalta osaltaan ilmastonmuutosta.
Aiheesta muualla

Biojäte.info (perustajat: Suomen Kiertovoima KIVO, kuntien jätelaitokset ja Kuntaliitto)
Assassin’s Creed II: Discovery

| Assassin’s Creed II: Discovery |
| --- | --- |

Kehittäjä:  Griptonite Games
Julkaisija:  Ubisoft
Jakelija:  Nintendo eShop ja App Store
Säveltäjä:  Lorne Balfe
Pelisarja:  Assassin’s Creed
Pelimoottori:  HYBRID 2.5
Julkaistu:  Nintendo DSNA 17. marraskuuta 2009AUS 19. marraskuuta 2009EU 20. marraskuuta 2009 iOS 7. tammikuuta 2010
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 16
Alusta:  Nintendo DS, iOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK   : 
Assassin’s Creed II: Discovery on Griptonite Gamesin kehittämä ja Ubisoftin julkaisema Assassin’s Creed -pelisarjaan kuuluva toimintaseikkailupeli. Peli julkaistiin marraskuussa 2009 Nintendo DS:lle ja seuraavana vuonna iOS:lle.
Ubisoftin Ben Mattes virallisesti paljasti pelin kehityksestä Apple Inc’n pääpuhujana 9. syyskuuta 2009 ja peli julkaistiin 17. marraskuuta. Pelin iOS-versio viivästyi, mutta Ubisoft ei kommentoinut viivästymisen syytä. Sekä iPhonen että Nintendo DS:n käyttäjät voivat käyttää laitteen kameratoimintoa luodakseen ”Wanted”-julisteita peliin.
Juoni

Pelin tarina sijoittuu 14 vuotta Assassin’s Creed II:n alun jälkeen. Se seuraa pelin päähahmo Ezio Auditore da Firenzeä, kun hän matkustaa 1400-luvulla Espanjaan vapauttaakseen salamurhaajatoverinsa, jotka on vangittu Espanjan inkvisition varjolla. Tarinan myötä hän huomaa, että temppeliherrat ovat aikeissa purjehtia meren yli löytääkseen uuden maailman. Ezion piti pelastaa Christoffa tai Kristoffer Kolumbus ja tappaa Tomás de Torquemada lopettaakseen temppelinherrojen uhan. Ezion piti myös murhata joitakin muita tärkeitä kohteita, kuten Gasper Martinez, Pedro Llorente, temppeliherrojen vakooja ja Juan de Marillo. Matkan varrella Ezio pelastaa useita salamurhaajia, kuten Luis de Santángelin ja Rafael Sanchezin, jotka auttavat häntä. Myös Granadan kaupungin piirittävät temppeliherrat ja Ezion on pelastettava kuningas Muhammad XII. Ezio myös kohtaa kuningatar Isabellan.
Vastaanotto

Toisin kuin Assassin’s Creed Bloodlines, Assassin’s Creed II: Discovery sai yleisesti hyvät arvostelut. IGN antoi sille 8/10 Nintendo DS:llä ja 7/10 IOS:sella. GameSpot arvioi sen 7/10, ja kehuja se sai muun muassa animaatioista, kun taas kritiikkiä lyhyestä tarinasta. Virallinen Nintendo Magazine Australia / Uusi-Seelanti oli enemmän negatiivinen ja antoi pelille vain 55 %, ylistäen pelin 2D-ominaisuutta ja hahmoanimaatiota, mutta kritisoi latteita tehtäviä, huonoa tasojen suunnittelua ja hunoja ohjaimia, kutsuen sitä ”menetetyksi mahdollisuudeksi korjata ensimmäisen pelin virheet”.
GameZone antoi pelille 8/10, ja sanoi, että se on ”vaikuttavan uskollinen peli sarjalle, Assassin’s Creed II: Discovery on todella viihdyttävä peli, joka on paras kaveri konsolipelille. Tästä huolimatta peli on kaukana täydellisyydestä, mutta on helppoa katsoa läpi vikojen, kun peli on niin hauska ettei malta edes lopettaa. Jos olet ostanut Assassin’s Creed II:sen, sinun todella täytyy ostaa Discovery”.
Aiheesta muualla

Assassin's Creed II: Discovery MobyGamesissa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Assassin's Creed II: Discovery
Käännös suomeksi
Björnträsk Allmogeförening

| Björnträsk Allmogeförening |
| --- | --- |
Perustettu:  1903
Toimiala:  maalaisseura
Kotipaikka:  Siuntio, Uusimaa
Toiminta-alue:  Siuntion Karhujärven ympäristö
Infobox OKNimi-testi OK: 
Björnträsk Allmogeförening rf on vuonna 1903 perustettu siuntiolainen, ruotsinkielinen maalaisseura ja Siuntion vanhin yhä edelleen toimiva yhdistys. Yhdistys ylläpitää Siuntion Niemenkylässä Björknäsin seurojentaloa, jossa järjestetään muun muassa vuosittain kesäiltamat juhannuksen jälkeen. Oman toimintansa lisäksi yhdistys vuokraa tilaa erilaisiin juhliin. Yhdistyksen toiminnasta on kirjoitettu historiikki Kultur med bondförstånd: Björnträsk allmogeförening 100 år yhdistyksen 100-vuotisjuhlan kunniaksi.
Beringinmeri

Beringinmeren (keskellä) sijainti suhteessa muuhun Tyyneenmeren sekä Pohjoiseen jäämereen.
Beringinmeri (ven. Бе́рингово мо́ре, engl. Bering Sea) on Tyynenmeren pohjoisimman osan muodostava merialue. Muusta Tyynestämerestä Beringinmeren rajaavat Alaskan niemimaa ja Aleuttien saaristo. Pohjoisessa Beringinmeren erottaa Pohjoisesta jäämerestä 90 kilometriä leveä Beringinsalmi, jonka löysi vuonna 1648 tutkimusmatkailija Semjon Dežnjov. Tanskalaissyntyinen Vitus Bering tutki aluetta sata vuotta myöhemmin, ja meri nimettiin hänen mukaansa.
Eläimistö

Beringinmeri on ravinteikas ja siellä esiintyy paljon merieläimiä ja merilintuja. Valtaosa maailman silmälasihaahkoista elää Beringinmerellä.
Aiheesta muualla

Kuvia tai muita tiedostoja aiheesta Beringinmeri Wikimedia Commonsissa
Bell & Ross

Bell & Ross -rannekello.
Bell & Ross -kello.
Bell & Ross on sveitsiläinen kellonvalmistaja. Tuotemerkki syntyi vuonna 1992. Ensimmäiset merkin tuotteet suunnittelivat Belamich ja Rosillo ja ne valmisti saksalainen "Sinn" -kellovalmistaja.
Tuotesarjat

BR Instrument
BR Minuteur – BR 01 Tourbillon – BR 01 46mm – BR 02 44mm – BR 03 42mm – BR-S 39mm
Professional
Space (Chronograph) – Grand Prix (Chronograph) – Hydroman 11 000M (Quartz) – Type Marine (Quartz) – Type Demineur (Quartz)
Classic
Type Aeronavale (Chronograph) – Diver 300 (Chronograph)
Vintage
Vintage 126 XL (Chronograph) – Vintage 126 (Chronograph) – Vintage 123 (Automatic) – Vintage 120 (Quartz Chrono) – Function (Quartz) – Medium (Automatic)
Bell 47

Bell 47G
Bell 47 on yhdysvaltalaisen Bell Helicopter -yhtiön vuosina 1946–1974 valmistama kevyt helikopteri. Se on kaksipaikkainen ja kaksilapainen. Voimalaitteena on yksi mäntämoottori.
Bell 47 kehitettiin Bell Model 30 –helikopteriprototyypistä, ja siitä tuli 8. maaliskuuta 1946 ensimmäinen siviili-ilma-alukseksi sertifioitu helikopteri.
Bell 47:n eri versioita valmistettiin vuoteen 1974 asti kaikkiaan 5 600 kappaletta. Lisenssivalmistusta oli Italiassa (Agusta), Japanissa (Kawasaki) ja Englannissa (Westland). Yhdysvaltain armeija käytti Bell 47:n H-13 Sioux -sotilasversiota Korean ja Vietnamin sodissa.
Lentäjän lisäksi koneella voi kuljettaa yhtä matkustajaa tai 479 kilogrammaa rahtia. Suurin lentonopeus on 169 km/h ja matkanopeus 135 km/h. Nousunopeus on 4,4 m/s. Kantama on 396 km. Koneen  6-sylinterisen Lycoming -mäntämoottorin teho on 280 hevosvoimaa (210 kW).
Agusta-Bell 47G Italian karabinieerien väreissä
Bell 47J "Ranger" on matkustamolla varustettu versio.
Käyttö Suomessa

Imatran Voima hankki vuonna 1953 Suomeen ensimmäisen helikopterin, jolla koulutettiin Suomen ilmavoimien ensimmäiset helikopterilentäjät. Kone (rek. OH-HIA) on nykyisin (2009) Suomen Ilmailumuseossa Vantaalla. Toinen Bell 47D-1-kopteri (rek. OH-HIB) on nykyään keräilijän kokoelmissa Sääksmäen Tarttilassa.
Agusta-Bellin valmistamia koptereita on ollut käytössä myös Suomessa. 2 kpl Agusta-Bell 47J-kopteria (rek. OH-HIW ja OH-HSI) on myös keräilijän kokoelmissa Sääksmäen Tarttilassa.
Ahveniston helikopterionnettomuudessa vuonna 1984 Agusta-Bell 47J –tyyppisen helikopterin epäonnistunut laskeutuminen johti yhden matkustajan ja neljän katsojan kuolemaan.
Fabianinkadun helikopterionnettomuudessa vuonna 1965 kuoli kolme ihmistä ja yksi loukkaantui, kun Agusta-Bell 47J Ranger -helikopteri putosi kadulle.
Käännös suomeksi
Brändö

| Brändö |
| --- | --- |

 vaakuna :  sijainti 
Sijainti:  60°24′40″N, 21°02′45″E
Maakunta:  Ahvenanmaan maakunta
Seutukunta:  Ålands skärgård
Kuntanumero:  035
Hallinnollinen keskus:  Åva
Perustettu:  1866
Pinta-ala ilman merialueita:  108,44 km² 293:nneksi suurin 2022 
Kokonaispinta-ala:  1 643,29 km² 65:nneksi suurin 2022 
– maa:  108,18 km²
– sisävesi:  0,26 km²
– meri:  1 534,85 km²
Väkiluku:  444 305:nneksi suurin 31.8.2024 
– väestötiheys:  4,10 as./km² (31.8.2024)
Ikäjakauma:  2020 
– 0–14-v.:  8,9 %
– 15–64-v.:  58,1 %
– yli 64-v.:  33,0 %
Äidinkieli:  2023 
– suomenkielisiä:  20,0 %
– ruotsinkielisiä:  69,5 %
– muut:  10,6 %
Kunnallisvero:  17,70 % 13:nneksi suurin 2024 
Kunnanjohtaja:  Egil Mattsson
www.brando.ax
Infobox OKNimi-testi OK: 
Brändö on Suomen kunta, joka sijaitsee Ahvenanmaan maakunnassa. Brändön asukasluku on 444 (31. elokuuta 2024) ja pinta-ala 1 643,29 km², josta 108,18 km² maata, 0,26 km² sisävesiä ja 1 534,85 km² merta (1. tammikuuta 2022). Brändön naapurikunnat ovat Kumlinge, Kustavi, Parainen ja Sottunga. Entisiä naapurikuntia ovat Paraisiin (aiemmin Länsi-Turunmaa) liitetyt Houtskari ja Iniö.
Kunta on yksikielisesti ruotsinkielinen, ja 69,5 prosenttia sen asukkaista on ruotsinkielisiä. Äidinkieleltään suomenkielisiä on 20,0 prosenttia. Ennen itsehallintoaikaa (ennen vuotta 1922) eräillä Ahvenanmaan kunnilla oli suomenkielisiä nimimuotoja, jotka eivät ole jääneet käyttöön Maarianhaminaa lukuun ottamatta. Brändön suomenkielinen nimimuoto oli Präntiö.
Brändön vaakunan on suunnitellut Matts Dreijer ja se on vahvistettu vuonna 1952.
Maantiede

Brändön maa-ala muodostuu yksinomaan pienistä ja keskisuurista saarista, joita on kaikkiaan liki 1 200. Huomattavimpia niistä ovat pääsaaren lisäksi Jurmo, Åva, Fiskö, Långö, Lappo ja Torsholma. Kunnan alueella sijaitsevat Ahvenanmaan saariston pohjoisimmat saaret. Brändön itäpuolella on Kihdin ja länsipuolella Lappveden merenselkä. Kunnan eteläisimpien ja pohjoisimpien saarten välinen etäisyys on noin 60 kilometriä.
Brändössä sijaitsee neljä pientä järveksi luokiteltua vakavettä, laajimmat niistä ovat Gloet ja Sjögloet.
Kylät

Kunnassa on 10 kylää: Asterholma, Baggholma, Björnholma, Brändö, Fiskö, Jurmo, Korsö (aik. Koskenpää), Lappo, Torsholma ja Åva.